О Б Р А З Л О Ж Е Њ Е

1. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у члану 99. став 1. тачка 4. Устава Републике Србије, према комe Народна скупштина потврђује међународне уговоре када је законом предвиђена обавеза њиховог потврђивања.

1. РАЗЛОЗИ ЗБОГ КОЈИХ СЕ ПРЕДЛАЖЕ ПОТВРЂИВАЊЕ СПОРАЗУМА

Овим законом потврђује се Споразум о трговинској, инвестиционој и економској сарадњи између Владе Републике Србије и Владе Републике Малдивa.

Закључком 05 Број: 018-1836/2023-1 од 2. марта 2023. године Влада Републике Србије утврдила је Основу за закључивање Споразума о трговинској, инвестиционој и економској сарадњи између Владе Републике Србије и Владе Републике Малдивa, усвојила текст наведеног споразума и овластила Томислава Момировића, министра унутрашње и спољне трговине, да га, у име Владе, потпише.

За Владу Републике Малдива Споразум је потписао Абдул Шахид, министар спољних послова.

Имајући у виду да Република Србија жели унапређење укупне, посебно трговинске и економске сарадње са свим земљама јужне Азије, укључујући и Републику Малдиве, очекује се да ће закључивање Споразума између Владе Републике Србије и Владе Републике Малдива о трговинској, инвестиционој и економској сарадњи унапредити трговинску размену, као и економску и инвестициону сарадњу између две земље.

1. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА ЗАКОНА

Одредбом члана 1. Предлога закона предвиђа се потврђивање Споразума о трговинској, инвестиционој и економској сарадњи између Владе Републике Србије и Владе Републике Малдива, потписаног у Београду, 9. маја 2023. године на енглеском језику.

Одредба члана 2. Предлога закона садржи текст Споразума о трговинској, инвестиционој и економској сарадњи између Владе Републике Србије и Владе Републике Малдива, у оригиналу на енглеском језику и преводу на српски језик.

Одредбом члана 3. Предлога закона уређује се ступање на снагу овог споразума и то тако да Закон ступа на снагу осмог дана од дана објављивања у „Службеном гласнику Републике Србије – Међународни уговори”.

1. ПРОЦЕНА ИЗНОСА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ ЗАКОНА

За примену овог закона није потребно да се обезбеде финансијска средства из буџета Републике Србије.